Nepenthes manobo

An Nepenthes manobo sarong tropikal tinananom na puropitsel na mananagboan  sana igdi sa Pilipinas asin nadiskubre sa Pantaron Range sa isla kan Mindanao, kun saen ini nagtatalubo sa hayakpit na elebasyon na 1000-1020 m lampas dagat.

An species ipigkumparar sa  Nepenthes surigaoensis. An mga Nepenthes manobo pwedeng ilaen sa N. surigaoensis huli kan mga dahon kaini na may halipot o garo mayo nin paklang (sessile) na nakakurapot an kabanga sana kan dayametro kan lalawason, kun sain igwang tolong ugat kaiyan na manigsaluyo kan dayametro nin lalawason, an kabangang panbaba kan puropitsel kurabsogon asin tiblogan an korte alagad silindrikal sa may pabukana, an mga pantaas na mga puropitsel igwa nin kakaibang iris na korteng bilogan or tiblogan, asin an panlaog na habayan kan peristomyo igwa nin haralipot na garo-ngingipnan na projections, an Nepenthes surigaoensis naman igwa nin paklang na an dahon na nakakurapot sa lalawason na may 3-4 na ugat, panbabang puropitsel na silindrikal o ellipsoidal asin risang iris kan mga pantaas na puropitsel, tiblogan asin elliptic na korte kan takop, asin haralabang ngingipnan sa panlaog na habayan kan peristomyo.

 Etimolohiya 
An espisipikong epithet na manobo pinili tanganing rekonoseron an tribo nin katutubong Manobo kun saen sinasabi na nagtatalubo an species sa teritoryo kan lahi ninda sa laog kan Pantaron.

 Reperensya 

 Panluwas na mga takod 

 Nepenthes manobo 
 Nepenthaceae - Philippines

Kategorya:Mga endemikong flora kan Filipinas
Kategorya:Flora kan Mindanao
Kategorya:Nepenthes